“สมคิด” เผยรถไฟไทย-จีนยังอยู่ในขั้นตอนเจรจาหลักการ ยังไม่มีข้อสรุปร่วมกัน
"สมคิด" เผยรถไฟไทย-จีนยังอยู่ในขั้นตอนเจรจาหลักการ ยังไม่มีข้อสรุปร่วมกัน
5 ก.พ. 2559

นายสมคิด จาตุศรีพิทักษ์ รองนายกรัฐมนตรี เปิดเผยว่า สำหรับความคืบหน้าโครงการความร่วมมือไทย-จีนในการพัฒนาขนส่งระบบรางนั้น ขณะนี้ทั้งสองฝ่ายยังไม่ได้ข้อสรุปร่วมกัน ยังคงต้องเจรจากันต่อไป ซึ่งฝ่ายไทยอยากให้ฝ่ายจีนเข้ามามีส่วนรับผิดชอบเรื่องการก่อสร้างรางด้วย จากเดิมที่จีนจะรับผิดชอบเฉพาะขบวนรถและระบบการเดินรถเท่านั้น เพราะไทยถือว่าเป็นโครงการที่มีผลประโยชน์ร่วมกัน ไม่ควรคำนึงเฉพาะเรื่องผลกำไรเพียงอย่างเดียว
“ยังไม่มีข้อสรุป ยังต้องเจรจากันต่อไป…จะเจรจากันไปจนกว่าจะตกลงกันได้ ตอนนี้ยังเป็นเพียงหลักการ” นายสมคิด กล่าว
 